**ЕВРОПЕЙСКА КОМИСИЯ**

ГЕНЕРАЛНА ДИРЕКЦИЯ

„ДЕЙСТВИЯ ПО ИЗМЕНЕНИЕ НА КЛИМАТА”

Дирекция В – Европейски и международни пазари на въглерод

Ръководен документ № 1

относно хармонизираната методология за безплатно разпределение на квоти в рамките на Европейската схема за търговия с квоти за емисии на парникови газове след 2020 г.

**Общо ръководство към методологията за разпределение**

*Окончателен вариант, издаден на 31 януари 2019 г.*

**СЪДЪРЖАНИЕ**

[1. Въведение 3](#_Toc290447583)

[1.1. Статус на ръководните документи…………………………………...3](#_Toc290447584)

[1.2. Обща информация за ръководните документи за ПБР………...........3](#_Toc290447585)

[1.3. Използване на ръководните документи……………………………...7](#_Toc290447586)

[1.4. Допълнително ръководство…………………………………………..7](#_Toc290447587)

[1.5. Обхват на този ръководен документ………………………………....7](#_Toc290447588)

[2. Новите елементи на методологията за разпределение във Фаза 4………………......8](#_Toc290447589)

[3. Общ преглед на процеса на разпределение……………………………………….…10](#_Toc290447590)

[4. Съответните инсталации………………………………………………………….…..15](#_Toc290447591)

[4.1. Кои инсталации трябва да са включени в списъка на НИМ?.........15](#_Toc290447592)

[4.2. Кой получава безплатно разпределение на квоти?..........................17](#_Toc290447593)

[5. Методология за разпределение…………………………………………………….....18](#_Toc290447594)

[5.1. Преглед на подходите за разпределение на подинсталации……..18](#_Toc290447595)

[5.2. Разделяне на подинсталации Продуктови показатели…………...22](#_Toc290447596)

[5.3. Коефициенти за корекция……………………………………….....24](#_Toc290447597)

[5.3.1. Коефициент на риска от изтичане на въглерод…………………....25](#_Toc290447599)

[5.3.2. Коефициент за междусекторна корекция…………………….….....26](#_Toc290447600)

[5.3.3. Коефициент на линейно намаляване…………………………….....27](#_Toc290447601)

[Приложение A – Хронология на ключовите дати в преработената Европейска схема за търговия с емисии**……………………………………………………………………….....**28](#_Toc290447603)

[Приложение Б – Списък на определенията…………………………………………..….29](#_Toc290447604)

[Приложение В – Списък на съкращенията………………………………………….…...36](#_Toc290447605)

Приложение A – Сравнение с Ръководен документ № 1 за 2011 г……………………..38

**1 Въведение**

**1.1** **Статус на ръководните документи**

Настоящият ръководен документ е част от група документи, които са предназначени да подпомогнат държавите членки и техните компетентни органи в съгласуваното прилагане в целия Съюз на методологията за разпределение за четвъртия период на търговия на СТЕ на ЕС (след 2020 г.), определена с Делегиран Регламент (ЕС) ХХ/ХХ на Комисията относно „Правилата за целия Съюз за хармонизирано безплатно разпределение на квоти за емисии съгласно член 10а от Директивата за СТЕ на ЕС.” (ПБР)

Ръководният документ не представя официалната позиция на Комисията и не е правно обвързващ. Настоящият ръководен документ обаче има за цел да изясни изискванията, установени в Директивата за СТЕ на ЕС и ПБР, и е от съществено значение за разбирането на тези правно обвързващи правила.

Настоящият ръководен документ се базира на проект, изготвен от консорциум от консултанти (SQ Consult, Umweltbundesamt) и се основава на работните документи, разработени за Фаза 3[[1]](#footnote-1). В него са взети предвид дискусиите, проведени по време на няколко заседания на експертната група в областта на политиката по изменение на климата, както и писмени коментари, получени от заинтересованите страни и експерти от държавите членки.

Ръководните документи не навлизат в подробности относно процедурите, които държавите членки прилагат при издаване на разрешителните за емисии на парникови газове. Отчетен е фактът, че подходът за определяне на границите на инсталацията, посочени в разрешителните за емисии на парникови газове, се различава в отделните държави членки.

**1.2 Обща информация за ръководните документи за прилагане на ПБР**

В рамките на ПБР са идентифицирани няколко специфични въпроса, които заслужават по-подробно обяснение или указание. Ръководните документи за прилагане на ПБР имат за цел да разгледат тези проблеми колкото е възможно по-конкретно и ясно. Комисията счита за необходимо да се постигне максимално ниво на хармонизиране при прилагането на методологията за разпределение през Фаза 4.

Ръководните документи за прилагане на ПБР имат за цел да постигнат последователност в тълкуването на ПБР, да насърчат хармонизирането и да предотвратят евентуална злоупотреба или нарушаване на конкуренцията в рамките на Общността. По-долу е даден пълен списък на тези документи: По-специално това са:

* Ръководен документ № 1 – общи указания:

Този документ предоставя общ поглед върху процеса на разпределение и обяснява основите на методологията за разпределение.

* Ръководен документ № 2 – указания относно подходите за разпределение на ниво инсталация:

Този документ обяснява как работи методологията за разпределение на ниво инсталация и как експозицията на даден сектор към риска от изтичане на въглерод въздейства върху определянето на безплатното разпределение на квоти на инсталациите.

* Ръководен документ № 3 – указания за събиране на данни:

Този документ обяснява кои данни е необходимо да бъдат представени от операторите на компетентните органи, и как да се събират, като са обхванати данни за определяне на предварителното безплатно разпределение, както и за актуализиране на референтните стойности. Той отразява структурата на формуляра за събиране на данни, предоставен от Европейската комисия.

* Ръководен документ № 4 – указания за проверка на данните, свързани с НИМ:

Този документ е насочен към проверяващите и към акредитиращите органи по СТЕ на ЕС. Той обяснява процеса на проверка относно събирането на данни за националните мерки за изпълнение[[2]](#footnote-2), представянето на данни от нови участници.

* Ръководен документ № 5 – указания за мониторинг и докладване (M&Д) за ПБР:

Този документ има три цели:

а) да предостави „бързи указания“ за читателите, които са нови по отношение на темата за безплатното разпределение на квоти в СТЕ на ЕС;

б) да представи общ преглед на изискванията за М&Д, въведени от Регламента за ПБР, допълващи съществуващия годишен цикъл на съответствие, вече установен с Регламента за мониторинг и докладване и Регламента за акредитация и проверка; и

в) да предостави указания относно изискванията на методологическия план за мониторинг и други нови елементи на ПБР, които не са обхванати от други ръководни документи от тази поредица.

* Ръководен документ № 6 – указания за трансгранични топлинни потоци:

Този документ обяснява как работи методологията за разпределение в случай на пренос на топлинна енергия през границите на дадена инсталация.

* Ръководен документ № 7 – указания за нови участници и изключвания:

Този документ предоставя обяснение на правилата за разпределение по отношение на нови участници, изключвания и промени в нивото на дейност.

* Ръководен документ № 8 – указания за подинсталациите за отпадни газове и емисии от процеси:

Този документ предоставя обяснение на методологията за разпределение на подинсталациите с емисии от процеси, по-специално по отношение на очистването на отпадни газове.

* Ръководен документ № 9 – специфични за сектора указания:

Този документ предоставя подробно описание на продуктовите показатели, както и системните граници на всеки от продуктовите показатели, изброени в Регламента за ПБР. Освен това, където е уместно, са описани специални методи за изчисляване на нивата на активност или за коригиране на разпределението.

* Ръководен документ № 10 – сливания и разделяния:

Този документ обяснява как разпределението може да бъде повлияно от сливания и/или разделяния на инсталации.

Този списък с документи е предназначен да допълни други ръководни документи, издадени от Европейската комисия във връзка с Фаза 3 и – когато е необходимо – актуализирани за Фаза 4 на СТЕ на ЕС, по-специално:

* Указания за тълкуване на Приложение I от Директивата за СТЕ на ЕС[[3]](#footnote-3) (без авиационни дейности); Този документ съдържа указания за тълкуването на Приложение I от Директивата, което е обхватът на СТЕ на ЕС от 2013 г. нататък;
* Ръководен документ за идентифициране на генераторите на електроенергия[[4]](#footnote-4).

Освен това Комисията е предоставила обширен набор от указания в областта на мониторинга, докладването, проверката и акредитацията в рамките на СТЕ на ЕС[[5]](#footnote-5). Приема се, че ползвателят на текущия документ е запознат поне с основните принципи на MДПА.

Следващата фигура е илюстрация на връзката между различните ръководни документи и къде може да бъде намерена съответната информация. Пълният набор от ръководни документи може да бъде намерен на уебсайта на Комисията.[[6]](#footnote-6)

**Общи въпроси**

Въпроси, свързани с обхвата, допустимостта за безплатно разпределение на квоти

РД

Тълкуване на Приложение 1

РД 1

Процес на общо разпределение и методология

РД

Генератори на електроенергия

РД 2 Разпределение на ниво инсталация

РД 5 Мониторинг и Докладване

Проверител ли сте? Очаквате ли

РД 4 Проверка

РД 7 Нови участници, промени в нивото на активност

промяна в

дейността?

Вие

Длъжностно лице ли сте?

РД 3 Събиране на данни

**Конкретни въпроси**

Имате ли?

РД 9

Специфични за сектора указания

РД 6 Трансгранични топлинни потоци

РД 8 Емисии от процеси и отпадни газове

**Фигура 1** Наборът от Ръководни документи: отношенията между отделните Ръководни документи и къде да се намери съответната информация. Имайте предвид, че по-горе не е посочена времева линия, а по-скоро дали темата на РД е обща (отнасяща се за всички читатели) или за конкретна аудитория (в конкретни роли, ситуации или с конкретни въпроси).

**1.3 Използване на ръководните документи**

Ръководните документи дават указания за прилагане на новата методология за разпределение във Фаза 4 на СТЕ на ЕС, считано от 2021 г.: държавите членки могат да използват тези указания, когато извършват събирането на данни съгласно член 14 от Регламента за ПБР, за определяне на пълния списък на инсталациите, както и за изчисляване на безплатното разпределение, което ще бъде определено за националните мерки за изпълнение (НИМ) съгласно член 11, параграф 1 от Директива 2003/87/ЕО.

Следва да се отбележи, че този документ обхваща само преходното хармонизирано безплатно разпределение за сектора съгласно член 10а от Директивата за СТЕ на ЕС. Всяко разпределение по член 10в („Възможност за преходно безплатно разпределение за модернизация на енергийния сектор“) е извън обхвата на настоящия документ.

Позоваванията на членове в този документ обикновено се отнасят за преработената директива относно СТЕ на ЕС и за ПБР.

В Приложение Г се съдържа сравнение на съдържанието на настоящия вариант на този Ръководен документ и неговия вариант от 2011 г.

**Забележка относно нерешените въпроси в настоящия вариант на Ръководния документ**

Тъй като вземането на решения относно методологията за разпределение все още не е финализирано, някои елементи от настоящия Ръководен документ все още не са определени. Това включва по-специално въпроси, свързани с акта за изпълнение, който все още предстои да бъде приет, относно подробните правила за промените в разпределението на безплатните квоти, актуализирането на стойностите на показателите и новия списък на въглеродните емисии. Освен това той може да се прилага и по отношение на неприетото законодателство или към придружаващите го Ръководни документи, които все още предстои да бъдат подготвени или финализирани.

**1.4 Допълнителни указания**

Наред с ръководните документи, на уебсайта на Комисията се предоставя и допълнителна подкрепа за органите на държавите членки, със списък на ръководните документи, често задаваните въпроси и полезни справки, [https://ec.europa.eu/clima/policies/ets/allowances\_en#tab-0-0](https://ec.europa.eu/clima/policies/ets/allowances_en%23tab-0-0).

**1.5 Обхват на настоящия ръководен документ**

В настоящия ръководен документ са обяснени основните принципи и процеси на методологията за разпределение за Фаза 4, без да се разглеждат конкретни въпроси, свързани с разпределението. Той дава кратък преглед на процеса на разработване на НИМ и описва основните характеристики на методологията за разпределение.

**2 Нови елементи в методологията за разпределение във Фаза 4**

*Преди да се разгледа подробно новата методология за разпределение е предоставена допълнителна информация, за да се разбере как новата методология за разпределение във Фаза 4 се различава от методологията за разпределение, използвана в предишната фаза.*

Последното изменение на Директивата относно СТЕ на ЕС беше публикувано на 19 март 2018 г[[7]](#footnote-7). От Фаза 3 насам, СТЕ на ЕС се основава на хармонизиран метод за разпределение в рамките на Съюза, при който „основният принцип при разпределение на квотите следва да бъде провеждането на търг, тъй като това е най-простата и като цяло считана за най-ефикасна от икономическа гледна точка система.“[[8]](#footnote-8). В преработката от 2018 г. се подчертава, че „търговете на квоти остават общо правило, като свободното разпределение е изключение“ (съображение 8). В съответствие с преработената Директива не се допуска безплатно разпределение на квоти за производството на електроенергия, с изключение на електроенергията, произведена от отпадни газове[[9]](#footnote-9). Също така не се предоставя безплатно разпределение на инсталации за улавяне и тръбопроводи за транспортиране или места за съхранение на въглероден диоксид.

За другите емисии преходното безплатно разпределение въз основа на предходни референтни показатели, валидни за целия Съюз, се използва и ще продължи да се използва по време на Фаза 4. Това предполага:

* За продукти с продуктов показател, размерът на безплатното разпределение се основава на специфични емисии *на ниво продукт*, докато за дейности без продуктови показатели съществуват т.нар. алтернативни подходи (виж раздел 5 за допълнително обяснение)
* „Преходен” означава, че безплатното разпределение първоначално е 30% от количеството, определено чрез хармонизираните правила за безплатно разпределение в рамките на Съюза, и намалява от 2026 г. до 0% (и по този начин не се допуска безплатно разпределение на квоти)[[10]](#footnote-10).
* Изключения се правят за инсталации в сектори, за които се счита, че са изложени на значителен риск от въглеродни емисии, т.е. „повишаване на емисиите на парникови газове в трети държави, където за промишлеността няма да се прилагат съпоставими ограничения във връзка с емисиите на въглерод“[[11]](#footnote-11). Тези инсталации получават безплатни квоти за 100% от референтните нива.

Във Фаза 4 се въвеждат редица промени, предназначени за по-нататъшно укрепване на СТЕ на ЕС. Това включва промяна в подхода за инсталациите, който се променя значително от основан на промени в капацитета на инсталацията (използван във Фаза 3) до основан на промени в нивата на активност на инсталацията след като е направено първоначалното разпределение. Основните различия в подхода са обобщени в таблицата по-долу.

Считано от 2021 г., общата горна граница за квоти за емисии ще намалява годишно с 2,2%, коефициент на линейно намаление (LRF). Това ще доведе до намаляване на емисиите с 43% през 2030 г. в сравнение с 2005 г. (виж чл. 9 от преработената директива). Ще бъдат налични по-малко безплатни квоти в сравнение с Фаза 3 поради годишния по-висок коефициент на намаление и поради фиксирания дял от общите квоти, които ще бъдат продадени на търг (57% от общия брой). По-ниският размер на наличните безплатни квоти ще бъде използван в по-целенасочен подход за избягване на изтичането на въглеродни емисии, включително и прекратяване на безплатното разпределение след 2026 г. от 30% на 0 в края на Фаза 4 (2030 г.) за по-слабо изложените сектори на риск от изтичане на въглерод [[12]](#footnote-12). С цел да се сведе до минимум рискът от задействане на коефициент, установен съгласно Член 10а, параграф 5 от Директива 2003/87/ЕО (наречен Коефициент за междусекторна корекция (CSCF) във Фаза 3, който може да запази същото име), бе създаден буфер, така че до 3% от квотите, отпуснати за търг, ще бъдат използвани за увеличаване на максималното налично количество, преди да се приложи междусекторният коригиращ коефициент (МКК). Отбележете, че когато се използва изразът „прилага се МКК“, това означава, че МКК е под 1 (или 100%).

Разпределението ще се извършва в два кръга, веднъж за периода 2021-2025 г. и отново за периода 2026-2030 г.

**Таблица 1: Основни разлики между СТЕ на ЕС във Фаза 3 и Фаза 4**

|  |  |
| --- | --- |
| **Фаза 3** | **Фаза 4** |
| 8-годишен период на търговия | 10-годишен период на търговия, с два периода за разпределение по 5 години всеки |
| Горната граница намалява с 1,74% годишно | Горната граница намалява с 2,2% годишно |
| Разпределение в началото на периода на търгуване | Разпределение в 2 кръга, по 5 години всеки |
| Преходното безплатно разпределение намалява от 80% от изчисленото разпределение в началната година до 30% през 2020 г[[13]](#footnote-13). | Преходното безплатно разпределение намалява от 30% от изчисленото разпределение след 2026 г. до 0% през 2030 г.12, 13 |
| Промените в разпределението се дължат на значителни промени в капацитета | Промените в разпределението се дължат на значителни промени в нивото на активност |
| Новите участници включват зеленоориентирани инсталации[[14]](#footnote-14) и значителни разширения на капацитета | Новите участници включват само зеленоориентирани инсталации14 |
| Размерът на квотите за търгуване зависи от това колко квоти се отпускат безплатно и лимитите, основани на дела на сектора в емисиите | Размерът на квотите за търгуване е фиксиран на 57% от общия размер на квотите, но 3% могат да бъдат преместени в безплатното разпределение, за да се избегне използването на Коефициент за междусекторна корекция. |
| Състоянието на изтичане на въглерод се определя от критериите за цената на въглерода и/или интензивността на търговията | Състоянието на изтичане на въглерод се определя от интензивността на търговията, умножена с интензивността на емисиите, разделена на брутната добавена стойност |
| Правно основание:   * Директивата за СТЕ от 2009 г. * Решение за Общностните мерки за изпълнение * Списък/таблица на НИМ | Правно основание:   * Директивата за СТЕ от 2018 г. * Регламент за ОИМ * Акт за изпълнение на промяната в разпределението * Делегиран акт за изтичане на въглерод * Акт за изпълнение на актуализацията на показателите * Списък на НИМ |

**3. Общ преглед на процеса на разпределение**

В този раздел е описан процесът за определяне на размера на безплатното разпределение за допустимите инсталации и правилата за безплатно разпределение**,** които ръководят този процес.

Отправната точка на процеса на разпределение са валидните за целия Съюз и напълно хармонизирани Правила за безплатно разпределение[[15]](#footnote-15) (FAR), регламентът за методологията за разпределение, приет от Комисията, който определя основните елементи на хармонизираната методология за безплатно разпределение на квоти във Фаза 4.

Правилата за безплатно разпределение регулират:

* Критериите за допустимост за безплатно разпределение;
* Определенията на подинсталациите (които определят как да се раздели инсталацията на различни подинсталации, ако е приложимо);
* Правилата за определяне на историческите нива на активност по подинсталации;
* Системните граници на подинсталациите (за продуктовите показатели)[[16]](#footnote-16);
* Правилата за определяне на емисиите, които могат да бъдат приписани на всяка подинсталация за актуализиране на стойностите на показателите;
* Правилата за прилагане на коефициента на експозиция на изтичане на въглерод;
* Правилата в случай на трансгранични топлинни потоци;
* Правилата за събиране на данни, мониторинг и докладване.

Редица елементи на методологията за разпределение са допълнително разработени в последващи актове:

* Актуализираните стойности на показателите, които се прилагат при изчисляването на разпределението на подинсталациите, са предоставени от акта за изпълнение на актуализацията на показателите;
* Актуализираният списък на изтичането на въглерод (CLL), идентифициращ секторите и дейностите, които са допустими за 100% безплатно разпределение по Фаза 4[[17]](#footnote-17);
* Правилата, които определят как промените в нивата на активност на (под)инсталацията влияят на нейното разпределение, са установени в Акта за изпълнение на промените в нивото на активност.

Въз основа на Правила за безплатно разпределение задачата на държавите членки е да изчисляват предварителното годишно разпределение на ниво подинсталация. Комисията предоставя електронен формуляр за улесняване на събирането на данни при хармонизирания подход. Въз основа на събраните данни всяка държава членка представя на Комисията списъка на всички утвърдени инсталации, обхванати от Директивата за СТЕ на ЕС на нейна територия, до 30 септември 2019 г. за периода 2021-2025 г. и до 30 септември 2024 г. за периода 2026-2030 г. Оттук нататък ние се позоваваме на този списък като списък с НИМ (Националните мерки за изпълнение). Списъкът с НИМ включва също така инсталациите, които са класифицирани като генератори на електроенергия[[18]](#footnote-18), както и така наречените „малки емитери”, посочени в членове 27 и 27a от Директива 2003/87/ЕО.

Комисията ще събере списъците с НИМ на всички държави членки и ще оцени включването на всяка инсталация в списъка и данните, предоставени за всяка инсталация. Въз основа на тези данни Комисията ще изчисли актуализираните стойности на показателите, които държавите членки ще използват за определяне на предварителното годишно разпределение за инсталация, като се вземат предвид стойностите на показателите и статуса на риска от изтичането на въглерод на всяка подинсталация. Следващата стъпка е определянето на Коефициента за междусекторна корекция (CSCF)[[19]](#footnote-19) от Комисията, който ще се прилага еднакво за всички инсталации. Що се отнася до отговарящите на условията генератори на електроенергия, за годините, в които се прилага Коефициентът за междусекторна корекция, не се прилага коефициентът на линейна редукция. Необходимостта от Коефициент за междусекторна корекция и неговата стойност могат да са различни всяка година през четвъртия период на търговия и във всеки период на разпределение.

Държавите членки ще изчислят окончателното годишно разпределение и ще уведомят за него Комисията.

Същата процедура ще бъде следвана при подготовката на първоначалното разпределение за всеки период на разпределение.

В сравнение с Фаза 3, процесът във Фаза 4 съдържа една допълнителна стъпка, насочена към актуализиране на стойностите на показателите, които да се използват при изчисляването на предварителните нива на разпределение на ниво подинсталация въз основа на данните, събрани за НИМ.

Поради това представянето на НИМ ще се извърши в итеративен процес, както е показано на Фигура 2, с редица подадени данни от компетентните органи до Комисията, както и различни етапи на изчисление, за да се стигне до окончателното разпределение за всички инсталации, включени в списъка. Те са изброени по-долу, като се посочва и формата на различните представени материали (за преглед на използваната терминология виж също таблица 2):

* Представяне на списъка с НИМ (без разпределения) от компетентните органи до 30 септември 2019 г. за първия период на разпределение, като се предоставят базовите данни, необходими за актуализацията на показателите и за изчисленията, свързани с разпределението, представени от операторите в докладите за базовите данни;
* Изчисляване на актуализираните стойности на показателите от Комисията въз основа на съдържащите се данни в списъка с НИМ;
* Изчисляване на предварителното разпределение от държавите членки въз основа на актуализираните стойности на показателите;
* Представяне на списъка с НИМ с предварителното разпределение от държавите членки;
* Изчисляване на Коефициента за междусекторна корекция от Комисията (ако е приложимо);
* Изчисляване на окончателното разпределение от държавите членки, като се вземат предвид Коефициентът за междусекторна корекция и Коефициентът на линейно намаление, когато е приложимо;
* Представяне на списъка на НИМ с окончателни разпределения от държавите членки.

Окончателните разпределения ще бъдат изложени в решения на Комисията. На Фигура 2 е представен основният процес, водещ до крайното общо годишно количество на безплатни квоти за инсталации.

Таблица 2 Терминология на различните представяния и образците, използвани в процеса на разпределение

|  |  |  |
| --- | --- | --- |
| **Представяне на** | Използван формуляр | Използван етап в процеса |
| Доклад за базовите данни | Формуляр за базовите данни | Събиране на данни за актуализиране на показателите и изчисляване на разпределението за съществуващите инсталации при изготвянето на (първите) НИМ |
| Списък с НИМ (няма разпределения) | Формуляр за списъка с НИМ | Актуализиране на стойностите на показателите при подготовката на предварителното изчисление на разпределението |
| Списък с НИМ с предварителни разпределения | (разширен) Формуляр за списъка с НИМ | Изчисляване на предварителното разпределение за съществуващите инсталации |
| Списък на НИМ с окончателните разпределения | (разширен) Формуляр за списъка с НИМ | Изчисляване на окончателното разпределение за съществуващите инсталации след установяване на Коефициента за междусекторна корекция |
| Доклад за данните за нови участници | Формуляр за данните за нови участници | Заявление за безплатно разпределение за нови участници (след НИМ) |
| Годишен доклад за нивото на дейност | ALR формуляр | Наблюдение на необходимостта от промени в безплатното разпределение за съществуващите инсталации поради промяна в нивото на активност (след НИМ) |

Първият списък с НИМ (без разпределение) ще съдържа данни на ниво подинсталации през петте календарни години, предхождащи представянето му, в съответствие с член 14 от Регламента за ПБР:

* Нива на активност;
* Трансфер на топлинна енергия и газове;
* Производство на електроенергия; и
* Емисии.

Второто представяне от държавите членки („списък с НИМ с предварителни разпределения”) ще съдържа:

* Данните от предишното представяне (включително всички корекции, изисквани от Комисията, ако има такива);
* Предварителният годишен брой на квотите за емисии, разпределени безплатно на **подинсталация**;
* Предварителен общ годишен размер на квотите за емисии, разпределени безплатно на **инсталация**

(т.е. сумата от предварителния общ годишен размер на квотите за емисии на подинсталация).

Окончателното представяне от държавите членки („списък с НИМ с окончателните разпределения”) ще съдържа данни от предишното представяне, както и окончателното разпределение, след прилагане на Коефициента за междусекторна корекция и Коефициента на линейно намаление, когато е приложимо за всяка от инсталациите, включени в списъка.

*Вж. Раздел 5 от настоящия Ръководен документ и Ръководен документ 2 относно разпределението на ниво инсталация за подробни указания за това как се изчислява разпределението.*

Правила за разпределение от Правилата за безплатно разпределение

Коефициент за линейно годишно намаление

*Подкрепени от Ръководните документи и*

*формулярите за събиране на данни*

Обща горна граница

Събиране на данни

Изчисляване на предварителното годишно разпределение за подинсталациите

Състезателно наддаване 57%

Списък с НИМ

Изчисляване на предварителното годишно разпределение за инсталациите

Макс. количество на безплатните квоти съгл. чл. 10а

Чл.

10в

3% буфер за безплатното разпределение

Средства „за въглерод“ ВФ, ИФ

Редовно наддаване

Списък с НИМ с предварителните разпределения

Изчисляване на общото предв. годишно разпределение за допустимите инсталации

Актуализация на показателите

͏͏ Компетентен орган

ЕК или от Директива

Изчисляване на коефициента за междусекторна корекция

Изчисляване на окончателното общо годишно разпределение съгл. чл. 10а

Статус на риска от изтичане на въглерод + съответните коефициенти

Списък с НИМ с окончателните разпределения

Фигура 2: Диаграма на процеса за определяне на окончателното безплатно разпределение на инсталация. За определени инсталации (напр. топлофикационна мрежа) може да се прилага Коефициентът за линейно намаление. Това не е показано на фигурата от съображения за четливост.

**4. Съответните инсталации**

В този раздел е направен общ преглед на инсталациите, които отговарят на условията за безплатно разпределение на квоти съгласно член 10а от Директивата за СТЕ на ЕС през Фаза 4.

**4.1 Кои инсталации трябва да бъдат в списъка с НИМ?**

Националните мерки за изпълнение (НИМ) ще включат всички „съществуващи инсталации“ от СТЕ на ЕС[[20]](#footnote-20), независимо дали те получават безплатно разпределение съгласно член 10а от Директивата или не, т.е. всички инсталации, които:

* са част от секторите, включени в СТЕ на ЕС във Фаза 4

За да се уверите, че дадена инсталация попада в обхвата на СТЕ на ЕС, *моля направете справка и в* Ръководен документ за тълкуване на Приложение I на Директивата за СТЕ на ЕС (без авиационни дейности). Следва да се включат и инсталациите, предвидени съгласно член 24 от Директивата;

И

* са получили разрешително за емисии на ПГ на или преди 30 юни 2019 г. за периода 2021-2025 г., или на или преди 30 юни 2024 г. за периода 2026-2030 г.

В случай, че е абсолютно сигурно, че дадена инсталация ще приключи дейността си преди началото на Фаза 4, съответните компетентни органи може да не изискват попълване на формуляр от такива оператори. Новите инсталации, които все още нямат разрешително за емисии на ПГ и са в процес на изграждане, и ще започнат работа след базовия период, но преди началото на Фаза 4, не е необходимо да бъдат включени в списъка с НИМ. Те ще се считат за нови участници на по-късен етап. *За повече подробности виж Ръководен документ 7 за новите участници.*

Съществуващите генератори на електроенергия трябва да бъдат включени в списъка с НИМ, но не е необходимо да предоставят данните, изисквани съгласно член 14, параграф 2 от Правилата за безплатно разпределение, освен ако не желаят да получат безплатно разпределение съгласно член 10а от Директивата за произведена топлинна енергия, която не се използва за производство на електроенергия. Аналогично, включените неелектроенергийни генератори трябва да представят необходимите данни само ако кандидатстват за безплатно разпределение.

Малките емитери, които дадена държава членка може да избере да изключи от СТЕ на ЕС съгласно членове 27 и 27а от Директивата за СТЕ на ЕС, също трябва да бъдат включени в списъка. Тъй като Комисията може да прецени и ако е необходимо да отхвърли такива изключения, тези (много) малки емитери трябва да се считат за инсталации в рамките на СТЕ на ЕС през тази първа стъпка.

(Под)инсталациите с начало на нормална експлоатация след 1 януари 2018 г. (съответно 2023 г.) няма да работят пълна календарна година през базовия период и следователно няма да разполагат с всички необходими данни за тяхното прилагане. В такива случаи (под)инсталацията следва да бъде включена в НИМ без разпределение, а разпределението ще бъде изчислено на по-късен етап. *За повече информация относно (под)инсталациите, които не функционират през целия базов период, виж раздел 6.2 от Ръководен документ 2 относно методологиите за разпределение.*

Инсталациите, които се присъединяват към СТЕ на ЕС след 30 юни 2019 г. или 30 юни 2024 г. (определени като такива, когато получават разрешително за емисии на ПГ), съответно, така наречените нови участници[[21]](#footnote-21), не са част от НИМ за съответните периоди на разпределение. *За повече указания относно разпределението за нови участници виж Ръководен документ 7.*

В Таблица 3 по-долу е даден преглед на инсталациите (и подинсталациите), които трябва да бъдат включени в НИМ и които трябва да представят данните, изисквани съгласно член 14 от Регламента за ПБР.

Таблица 3 Преглед на (под)инсталациите, които трябва да бъдат включени в НИМ и които трябва да предоставят данните, изисквани съгласно член 14 от Регламента за ПБР

|  |  |  |
| --- | --- | --- |
| Инсталация | Да се включи ли в НИМ? | Да предостави ли данни? |
| Съществуваща инсталация | Да | Да, ако се кандидатства за безплатно разпределение на квоти |
| Съществуваща инсталация, която не кандидатства за безплатно разпределение на квоти | Да | Не |
| Съществуващ генератор на електроенергия | Да | Да, ако се кандидатства за безплатно разпределение на квоти съгл. чл. 10a на Директивата за СТЕ на ЕС |
| Инсталациите, които следва да бъдат включени съгласно член 24 на Директивата за СТЕ на ЕС | Да | Да |
| Инсталациите, които следва да бъдат изключени по силата на чл.27/27а от Директивата за СТЕ на ЕС | Да | Да, ако те не искат да рискуват да бъдат повторно въведени в СТЕ през същия период на разпределение, без безплатно разпределение на квоти  Не, ако те приемат риска да бъдат повторно въведени в СТЕ без свободно разпределение на квоти или знаят, че са доста под прага |
| Утвърден генератор, с ниво на историческа активност равно на 0 | Да | Да, ако се кандидатства за безплатно разпределение на квоти (с ниво на историческа активност равно на 0) |
| Инсталации с разрешително за ПГ, получено преди/на 30 юни 2019 г. (или 2024 г.) | Да | Да, ако се кандидатства за безплатно разпределение на квоти |
| Инсталация с разрешително за ПГ, която още не е започнала да работи | Да | Не |
| Нова подинсталация на съществуващ генератор, установена на/преди 30 юни 2019 г. (или 2024 г.) с данни за първата календарна година от дейността, налични до тази дата | Да | Да, ако се кандидатства за безплатно разпределение на квоти |
| Нова под-инсталация на съществуващ генератор без данни за първата година от дейността до 30 юни 2019 г. (или 2024 г.) | Да | Не |
| Нова подинсталация на съществуващ генератор, започваща работа след 30 юни 2019 г. (или 2024 г.) | Не, ще бъде разгледана от ALC правила | Не |
| Инсталация в процес на изграждане, без разрешително за ПГ, започваща работа след базовия период, но преди началото на периода на разпределение на квоти | Не, ще бъде нов участник | Не |
| Инсталация в процес на изграждане, без разрешително за ПГ, започваща работа след началото на периода на разпределение на квоти | Не, ще бъде нов участник | Не |
| Съществуващи инсталации, които се присъединяват към СТЕ на ЕС (получават разрешително за ПГ след 30 юни) | Не, ще бъде нов участник | Не |
| Съществуващ генератор, който ще приключи работа преди началото на периода на разпределение на квоти | Да | Не |

**4.2 Кой получава безплатно разпределение на квоти**

Всички инсталации в списъка с NIM по принцип са допустими за безплатно разпределение на квоти, с изключение на инсталациите, които произвеждат само електроенергия или инсталациите, използвани за улавяне, транспортиране и съхранение на CO2. Допустимите инсталации, които искат да получат безплатно разпределение на квоти, трябва да подадат заявление в съответствие с член 4 от Регламента за ПБР пред своя компетентен орган. Следва да се отбележи, че от четвъртата фаза нататък операторите могат да изберат да се откажат от своето безплатно разпределение (например, ако считат, че усилията за наблюдение, докладване и проверка на съответните данни надвишават ползата от получаването на безплатно разпределение на квоти). Инсталациите, които не предоставят данните, изисквани съгласно член 11, параграф 1 от Директивата, преди 30 май 2019 г. или крайния срок, определен от държавата членка, не могат да получат безплатно разпределение на квоти.

*За повече подробности относно критериите за допустимост на продуктовите показатели, топлинните показатели (включително топлофикационната мрежа), горивните показатели и подхода към емисиите от процеси, направете справка в Ръководен документ 2 относно методологиите за разпределение на квоти. Относно допустимостта на отпадните газове, вижте Ръководен документ 8.*

Следва да се отбележи обаче, че дори ако не отговарят на условията за безплатно разпределение на квоти, инсталациите, произвеждащи само електроенергия, и инсталациите, използвани за улавяне, транспортиране и съхранение на CO2, трябва да бъдат включени в списъка с НИМ.

„Новите участници”, които не са включени в НИМ, могат също да получат безплатно разпределение на квоти. *За определението на нови участници и специфичните правила за новите участници може да намерите допълнително обяснение в Ръководен документ* *7 относно новите участници и изключванията*. Следва да се вземе предвид, че новите подинсталации в съществуващите инсталации не се считат за нови участници в преработената директива за СТЕ на ЕС. Те също не са включени и в НИМ. *За разработване на начина, по който се определя разпределението в случай на такива нови подинсталации, вж. Ръководния документ за промяна на нивото на активност.*

**5 Методологията за разпределение на квоти**

По-конкретно, различните правила за разпределение могат да се прилагат за различни части на инсталацията, в зависимост от предназначението им. Затова се разграничават така наречените „подинсталации“ с цел определяне на разпределението. Разпределението на ниво инсталация се определя чрез сумиране на разпределението по подинсталациите. В този раздел е направен общ преглед на методологията за разпределение и на подходите, прилагани към различните типове подинсталации. *За по-подробно обяснение виж Ръководен документ 2 относно методологиите за разпределение (на ниво инсталация) и Ръководен документ 3 относно събирането на данни.*

**5.1 Преглед на подходите за разпределение на квоти за подинсталациите**

По принцип промишлените производствени процеси имат гориво и/или топлинна енергия на входа и продукт и/или топлинна енергия или гориво на изхода (Фигура 3). Някои процеси също могат да доведат до емисии от процеси.

Електроенергията може също да бъде вложена енергия в промишления процес, но по отношение на определянето на безплатното разпределение на квоти в повечето случаи не е от значение. Изключение от това правило е потреблението на електроенергия от производствените процеси, обхванати от продуктови показатели, при които използването на електроенергия и горива е заменяемо. За повече информация по тази тема вижте раздел 3.1 от Ръководен документ 2 относно методологиите за разпределение.



**ПГ**

**Продукт**

**Топлинна енергия**

**Гориво**

**Материали**

Фигура 3: Общ изглед на промишлен производствен процес

На всяка инсталация, която има право на безплатни квоти (вижте раздел 4.2.) се разпределят квоти на базата на един от следните подходи:

* Продуктови показатели (квоти или EUAs[[22]](#footnote-22) /t продукт); разпределянето се базира на производството на продукти.
* Топлинен показател (квоти/TJ нетна измерима топлинна енергия); разпределянето се базира на консумираната измерима топлинна енергия[[23]](#footnote-23).
* Горивен показател (квоти/TJ използвано гориво); разпределянето се базира на количеството използвано гориво.
* Подход на емисиите от процеси; разпределението е 97% от историческите емисии.

Следва да се отбележи, че горепосоченото се отнася до използваните показатели, а не до подинсталациите. Съществува разлика в случай на топлинен показател, който се прилага за 2 различни подинсталации. Изнесената за топлофикационна мрежа топлинна енергия се разпределя за различна подинсталация, от топлинната енергия, консумирана на място или изнесена за цели, които не са свързани с топлофикационна мрежа. Разпределението за подинсталации за топлофикационна мрежа се основава на количеството измерима топлинна енергия, изнасяна за целите на топлофикационната мрежа, като се използва същият топлинен показател. *За повече подробности относно различните концепции и терминология, свързани с топлофикационната мрежа, виж Ръководен документ 2 относно разпределението на ниво инсталация.*

Безплатното разпределение на квоти ще се основава, доколкото е възможно, на предварителни продуктови показатели за целия Съюз, тъй като това осигурява най-широкия стимул за намаляване на емисиите. Не във всички случаи обаче могат да бъдат дефинирани продуктови показатели, напр. поради твърде разнообразна или променяща се продуктова гама. В тези случаи се използват т. нар. „алтернативни“ подходи, основаващи се на топлинния показател, горивния показател или подхода на емисиите от процеси, в посочения по-горе ред, както се изисква от член 10, параграф 2 от Регламента за ПБР.

Използвайки тези подходи може да бъде изчислен предварителният годишен брой на квоти за емисии на подинсталация за всички източници на емисии в СТЕ на ЕС, които отговарят на условията за безплатно разпределение. В Таблица 4 са обобщени общите характеристики на всяка методология за разпределение. Таблицата също показва в какви случаи коя методология трябва да се използва. Правилното използване на подходите гарантира, че всички емисии са обхванати от една единствена методология.

*Вижте Ръководен документ 2 относно разпределението на ниво инсталация за повече подробности относно прилагането на методологиите за разпределение на квоти.*

Таблица 4: Характеристики на методиките за разпределение на квотите

|  |  |  |  |  |
| --- | --- | --- | --- | --- |
| **Подход** | **Стойност** | **Единица** | **Условия** | **Съответни емисии** |
| Продуктов показател | Виж индекс на показатели-те за актуализи-раните стойности | Квоти**/**  единица продукт | * Наличен продуктов показател | Емисии в рамките на системните граници на продукта, както е посочено в Приложение I на Регламента за ПБР |
| Топлинен показател (вкл. за топлофикационна мрежа) | Актуализи-рана стойност: ХХ | Квоти/ TJ | * Не е наличен продуктов показател * Топлинната енергия е измерима * Топлинната енергия не се използва за производството на електроенергия * Топлинната енергия не се произвежда от електроенергия | Емисии, свързани с производството на измерима топлинна енергия, консумирана или изнесена за инсталация, която не е включена в ЕСТЕ, и не е обхваната от продуктовия показател |
| Топлинен показател | Актуализи-рана стойност: ХХ | Квоти/ TJ гориво | * Не е наличен продуктов показател * Топлинната енергия не е измерима * Горивото се изгаря | Емисии, произтичащи от изгарянето на горива, които не са обхванати от продуктовия показател или показателя за производство на топлинна енергия. |
| Подход на емисиите от процеси | 97% емисии от процеси (квоти) | | * Не е наличен продуктов показател * Емисиите не са резултат от изгаряне на гориво * Емисиите са „емисии от процеси”[[24]](#footnote-24) | Всички емисии от процеси, които не са обхванати от предишните подходи |

1. Идентифициране

Съществуващите генератори

Неелектроенер-гийни генератори

Генератори на електроенергия

на генераторите

на електроенергия

Генератори на електроенергия допустими за безплатно разпределение съгл.чл.10 а (ЦП, КПТЕ)

Генератори на електроенергия допустими за чл.10в

Генератори на електроенергия недопустими за безплатни квоти

2. Разделяне на под-

инсталации

Емисии от процеси

PE

Горивен показател

F-BM

Централно отопление

H-BM

Топлинен показател

H-BM

Продуктов показател

P-BM

3. Изчисляване на

предварителното P-BM H-BM H-BM F-BM 0,97

безплатно разпределение х х х х х

на подинсталациите ИРА ИРА ИРА ИРА ИРА

4. Прилагане на CL без CL CL без CL CL без CL CL без CL

Коефициента на риска

от изтичане на въглерод

КРИВ x1 x0.3-0 x1 x0.3-0 x0.3 x1 x0.3-0 x1 x0.3-0

Неелектроенер-гийни генератори

Генератори на електроенергия допустими за чл.10a

5. Сумиране на ниво

инсталация

6. Прилагане на

Междусекторен коригиращ х МКК х МКК (или КЛН, ако не се прилага МКК)

коефициент/Коефициент

на линейно намаление

Окончателно безплатно разпределение

Фигура 4: Етапи в изчисляването на безплатното разпределение на ниво инсталация

**5.2 Разделяне на подинсталации**

За правилното прилагане на съответната методология за разпределение в правилния ред, операторите трябва да разделят инсталацията/инсталациите си на така наречените подинсталации.

Подинсталация означава всички входящи и изходящи потоци и съответните емисии, свързани с конкретен подход на разпределение. Границите на подинсталацията установяват границите на специфична маса и енергиен баланс и не са задължително определени от границите на физическите единици на процеса.[[25]](#footnote-25) Тези входящи и изходящи потоци трябва надлежно да отчитат само потоците от съответните източници[[26]](#footnote-26), наблюдавани съгласно Регламента за мониторинг и докладване (MRR) и включени в плана за методологията за мониторинг, в случай че такъв съществува. Това означава, че дейностите, които не са обхванати от ЕСТЕ, няма да се вземат предвид при разделяне на инсталацията на подинсталации. Необходимо е задълбочено познаване на обхвата на СТЕ на ЕС и на Регламента за мониторинг и докладване, когато се извършва разделянето на подинсталации. *Ръководен документ 2 относно методологиите за разпределение предоставя допълнителна информация по тази тема*. Отбележете, че за целите на актуализацията на стойността на показателите, в някои случаи трябва да бъдат определени допълнителни потоци от източниците, които не са включени в плана за мониторинг в рамките на Регламента за мониторинг и докладване. Това е уместно, когато поток от източници е произведен в една подинсталация и е консумиран в друга подинсталация (например отпадни газове или кокс, произведени в подинсталацията за кокс и консумирани в подинсталацията за „горещ метал”).

За инсталация, която произвежда повече от един продукт с продуктов показател (ако предположим, че са приложими n продуктови показатели), трябва да се определят същите n на брой „подинсталации”, като границите на системата на всяка подинсталация съответстват на границите на съответния продуктов показател. За тези подинсталации следва да се прилага подходът на продуктовия показател, включително да се прилага и съответният Коефициент на риска от изтичане на въглерод.

Останалата част от инсталацията (частта, за която не може да се приложи никой от продуктовите показатели) може да бъде разделена на максимум 7 подинсталации (алтернативни подинсталации): една подинсталация, за която се счита, че е изложена на значителен риск от изтичане на въглерод и една за която се счита, че не е изложена на значителен риск от изтичане на въглерод, за всяка алтернативна методология (виж също параграф 5.3.1), както и отделна подинсталация за топлофикационна мрежа, както е показано в таблицата по-долу. Топлофикационната мрежа не се счита за изложена на значителен риск от изтичане на въглерод, поради което се различава само един вид подинсталация. При изчисляването на предварителния размер на безплатните квоти обаче подинсталациите за ТМ се третират по различен начин от инсталациите без изтичане на въглерод, тъй като те ще продължават да получават 30% от изчисленото количество безплатни квоти по член 10а (Коефициентът на риска от изтичане на въглерод = 0.3) също и след 2026 г.

Таблица 5: Максимален брой на възможните подинсталации в случай на прилагане на алтернативни подходи

|  |  |  |  |
| --- | --- | --- | --- |
| **Методология на разпределение** | **При изтичане на въглерод** | **Без изтичане на въглерод** | **Топлофикационна мрежа** |
| Топлинен показател | 1 | 1 | 1 |
| Горивен показател | 1 | 1 |  |
| Подход на емисиите от процеси | 1 | 1 |  |

По принцип топлинната енергия отговаря на условията за безплатно разпределение на квоти, ако може да се разглежда като попадаща в рамките на инсталация на ЕСТЕ, при условие че не е произведена от електроенергия. По специално такъв се явява случаят на измерима топлинна енергия, която е директно свързана (процес на изгаряне или екзотермичен производствен процес) с потоци от гориво или материали, които са включени в плана за мониторинг (ПМ) на дадена инсталация в обхвата на ЕСТЕ.

Топлинната енергия не отговаря на условията в следните случаи по-специално:

* Износът или потреблението на топлинна енергия, произведена в процеса на производство на азотна киселина, не отговаря на условията за безплатно разпределение на квоти, тъй като тази топлинна енергия вече е била отчетена от показателя за азотна киселина. (вж. член 26, параграф 5 от Регламента за ПБР)
* Потреблението на топлинна енергия, произведена от инсталация, която не е включена в ЕСТЕ (която не е обхваната от разрешително за ПГ), (вж. член 28б и член 32 от Регламента за ПБР)

Износът или потреблението на топлинна енергия, използвана за производството на електроенергия, не отговаря на условията за безплатно разпределение на квоти (виж член 3, буква в) и член 28б от Регламента за ПБР.

Следва да се отбележи, че след извършване на разпределението на всички входящи и изходящи потоци и емисии на подинсталациите, някои входящи и изходящи потоци и емисии няма да бъдат приписани на която и да е подинсталация, тъй като тези елементи не отговарят на условията за безплатно разпределение на квоти. Това се отнася за:

* Горива и/или измерима топлинна енергия, използвана за производство на електроенергия;
* Измерима топлинна енергия, произведена в подинсталации за азотна киселина или внесена от субекти извън ЕСТЕ;
* Емисии, свързани с топлинната енергия, изнасяна за инсталациите на ЕСТЕ;
* Отпадни газове или горива, изгорени за цели, различни от предпазното изгаряне във факел.[[27]](#footnote-27)

**Пример: Изтичане на въглерод: възможни са повече от една подинсталации за всеки алтернативен подход**

Нека разгледаме фиктивно млекопреработвателно предприятие с котел, който произвежда измерима топлинна енергия както за производството на мляко на прах (за което се счита, че е изложено на риск от изтичане на въглерод в Решение на Комисията xxx[[28]](#footnote-28)), така и за процес на стерилизация на течно мляко (за който се счита, че не е изложен на риск от изтичане на въглерод в Решение на Комисията xxx). Нито един от двата продукта не е обхванат от продуктов показател, следователно трябва да се приложи методологията с топлинен показател, ако това е възможно. Тъй като в тези производствени процеси се използва измерима топлинна енергия, алтернативният подход наистина е приложим. Обаче, топлината се използва от два производствени процеса, всеки с различен статус на риска от изтичане на въглерод. Следователно консумираната топлинна енергия (произведена от котела) трябва да бъде разделена на две подинсталации: по една за всеки статус на риска от изтичане на въглерод.

Ако най-малко 95% от общата консумирана топлинна енергия в инсталацията има един и същ статус на риска от изтичане на въглерод, може да се приеме, че останалото количество консумирана топлинна енергия (5% или по-малко) има същия статус на риска от изтичане на въглерод. Същото правило „de minimis“ се прилага за подинсталациите с горивен показател и за подинсталациите с емисии от процеси. *Правилото е обяснено по-подробно в Ръководен документ 2 относно разпределението на ниво инсталация*.

Всъщност това се отнася за всички входящи и изходящи потоци и съответните емисии, посочени в определението за подинсталация с топлинен показател (вж. член 2, параграф 3 от Регламента за ПБР). Същата логика се прилага и за подинсталациите с горивен показател и за подинсталациите с емисии от процеси, свързани с продукти с различни статуси на риска от изтичане на въглерод.

*Виж Ръководен документ 3 относно събирането на подробни данни за начина на прилагане на разпределителен ключ за приписване на дейности на повече от една подинсталация.*

Трябва да се положи дължимата грижа, така че:

* Да не настъпи припокриване между подинсталациите (без двойно отчитане)
* Да се вземат под внимание съответните входящи потоци (продукти, гориво, топлинна енергия и др.) и изходящи потоци (продукти, топлинна енергия, електроенергия и др.).

**5.3 Коефициенти за корекция**

Предварителното годишно количество на разпределението на квоти, определено на ниво подинсталация, може да бъде коригирано чрез няколко коефициента за корекция, които са обобщени в таблицата по-долу и са описани накратко в следващите подраздели.

**Таблица 6 Преглед на коефициентите за корекция, които могат да бъдат приложени при изчисляването на окончателното разпределение**

|  |  |  |  |  |
| --- | --- | --- | --- | --- |
| Коефициент за корекция | Статус на риска от изтичане на въглерод | Определени от | Стойност | Приложимост |
| Коефициент на риска от изтичане на въглерод | Изтичане на въглерод | Директива | 1.000 | За всички подинсталации, за които се счита, че са изложени на значителен риск от изтичане на въглерод през всички години |
| Без изтичане на въглерод | Директива | 0.300 до 0.000 | За всички подинсталации, за които не се счита, че са изложени на значителен риск от изтичане на въглерод, намаляващи след 2026 г. от 0.300 на 0 през 2030 г. |
| Директива | 0.300 | За подинсталации за топлофикационна мрежа през всички години |
| Коефициент за междусекторна корекция | | Комисията | Следва да се определи | За всички съществуващи инсталации, които имат право на безплатно разпределение по член 10а в години, когато предварителното безплатно разпределение надвишава количеството свободни квоти, налични съгласно Директивата |
| Коефициент на линейно намаление[[29]](#footnote-29) | | Директива и Регламент за ПБР | 2.2% | Генератори на електроенергия, отговарящи на условията за безплатно разпределение на квоти (топлофикационна мрежа, КПТЕ с висока ефективност) в случай, че в дадена година не се прилага Коефициентът за междусекторна корекция. Коефициентът на линейно намаление се прилага от 2013 г., като стойността му ще нарасне до 2,2% през 2021 г. |
| Коефициент на линейно намаление | | Регламент за ПБР | 2.2% | Нови участници, считано от първата година на всеки период на разпределение  За новосъздадени генератори на електроенергия, които отговарят на условията за безплатно разпределение на квоти, само в случай, че в дадената година не се прилага Коефициентът за междусекторна корекция |

**5.3.1 Коефициент на риска от изтичане на въглерод**

*Подробно обяснение може да бъде намерено в Ръководен документ 2 относно методологията за разпределение на ниво инсталация.*

Предварителното годишно количество на квотите за емисии се умножава по така наречения „Коефициент на риска от изтичане на въглерод” (CLEF).

Комисията е съставила (предварителен) списък на секторите и подотраслите, за които се приема, че са изложени на значителен риск от изтичане на въглерод. Коефициентът на риска от изтичане на въглерод (CLEF), използван за разпределяне в тези сектори, е 1,00 за всички години.

За разпределянето на квотите на секторите, които не са включени в този списък, Коефициентът на риска от изтичане на въглерод е 0.30 до 2026 г., и намалява до 0 през 2030 г. Това означава, че оттогава инсталациите, които са част от тези сектори, ще получават всяка година по-малко квоти в сравнение с предходната година.

В Таблица 7 е направен общ преглед на коефициентите на риска от изтичане на въглерод:

Таблица 7. Преглед на коефициентите на риска от изтичане на въглерод

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Година** | **2021** | **2022** | **2023** | **2024** | **2025** | **2026** | **2027** | **2028** | **2029** | **2030** |
| Коефициент на риска от изтичане на въглерод, когато се приема, че има значителен риск от изтичане на въглерод | 1 | 1 | 1 | 1 | 1 | 1 | 1 | 1 | 1 | 1 |
| Коефициент на риска от изтичане на въглерод, когато се приема, че няма значителен риск от изтичане на въглерод | 0.300 | 0.300 | 0.300 | 0.300 | 0.300 | 0.300 | 0.225 | 0.150 | 0.075 | 0 |
| Коефициент на риска от изтичане на въглерод за топлофикационна мрежа | 0.300 | 0.300 | 0.300 | 0.300 | 0.300 | 0.300 | 0.300 | 0.300 | 0.300 | 0.300 |

След прилагане на коефициента на риска от изтичане на въглерод, трябва да се приложи или коефициентът за междусекторна корекция или коефициентът за линейно намаляване.

**5.3.2 Коефициент на междусекторна корекция**

За всички инсталации, които отговарят на условията за безплатни квоти съгласно член 10а от преработената Директива, следва при необходимост да се прилага Коефициентът на междусекторна корекция[[30]](#footnote-30). Това включва неелектроенергийните генератори, както и генераторите на електроенергия, които отговарят на условията за безплатни квоти съгласно член 10а, параграф 4, т.е. високоефективните КПТЕ и топлофикационната мрежа.

Използването на Коефициента на междусекторна корекция може да е необходимо с цел да се гарантира, че общото количество на безплатно разпределените квоти не надвишава максималното количество на безплатно разпределени квоти съгласно чл. 10а(5) и 10а(5а) от Директивата за СТЕ[[31]](#footnote-31). Предварителното безплатно разпределение на квоти следователно може да бъде различно от окончателното безплатно разпределение, което операторите биха получили.

Необходимостта от прилагане на Коефициента на междусекторна корекция, както и неговата стойност, ще се определят от Комисията след получаване на всички НИМ въз основа на предварителното разпределение на безплатни квоти, като се използват актуализираните стойности на показателите и се прилага съответният Коефициент на риска от изтичане на въглерод. Ако се приложи Коефициентът на междусекторна корекция ще бъде идентичен за всички съществуващи инсталации. Коефициентът за междусекторна корекция не се прилага за нови участници. Необходимостта от прилагане на коефициента и неговата стойност могат да се различават през различните години от четвъртия период на търговия.

*Вижте също раздел 2 от настоящия Ръководен документ и раздел 4 от Ръководен документ 2 за уравненията, използвани при прилагането на Коефициента на междусекторна корекция.*

**5.3.3 Коефициент на линейно намаление**

В съответствие с член 9 на преработената Директива общото количество на безплатните квоти започва да намалява линейно всяка година от 2021 г. нататък с коефициент 2.2%. Следователно, за новите участници предварителният общ годишен размер на отпусканите средства ще бъде намаляван всяка година с 2.2% в сравнение с предварителното общо годишно количество на разпределените квоти, като за първата година от всеки период на разпределение се посочва референтната година. За генераторите на електроенергия, които отговарят на условията за безплатно разпределение на квоти (топлофикационна мрежа, високоефективно КПТЕ), коефициентът на линейно намаление се прилага само в случай, че в дадена година не се прилага Коефициентът за междусекторна корекция (член 10а, параграф 4 от преработената Директива). Коефициентът на линейно намаление не се прилага за предварителното разпределение на други съществуващи инсталации.

На Таблица 8 са показани стойностите за Коефициента на линейно намаление, приложими за всяка година от Фаза 4, като са разграничени производителите на електроенергия и новите участници във всеки от периодите на разпределение.

Таблица 8 Стойности на коефициента на линейно намаление за всяка година

|  |  |  |  |
| --- | --- | --- | --- |
| Година | Коефициент на линейно намаление | | |
|  | Генератори на електроенергия | Нови участници | |
| 2021 | 0.8562 | 1.000 |  |
| 2022 | 0.8342 | 0.9780 |  |
| 2023 | 0.8122 | 0.9560 |  |
| 2024 | 0.7902 | 0.9340 |  |
| 2025 | 0.7682 | 0.9120 |  |
| 2026 | 0.7462 |  | 1.000 |
| 2027 | 0.7242 |  | 0.9780 |
| 2028 | 0.7022 |  | 0.9560 |
| 2029 | 0.6802 |  | 0.9340 |
| 2030 | 0.6582 |  | 0.9120 |

*Виж раздел 4 от Ръководен документ 2 за използваните уравненията при прилагането на Коефициента на линейно намаление.*

**Приложение A – хронология на ключовите дати в преработената Директива за ЕСТЕ**

|  |  |
| --- | --- |
| ХХ | Комисията приема общоевропейски правила за хармонизирано безплатно разпределение на квоти[[32]](#footnote-32) за емисии под формата на делегиран акт, последван от двумесечен период на контрол[[33]](#footnote-33). |
| 30 май 2019 г. | Краен срок за подаване на заявление[[34]](#footnote-34) за безплатно разпределение на квоти за периода 2021-2025 г. за държавите членки (държавите членки могат да определят различен срок, който е най-много един месец по-рано или по-късно). |
| 30 юни 2019 г. | Датата, която разделя „новите участници” и „съществуващите инсталации” за първия период на разпределение във Фаза 4. Вж. Раздел 4.1 от настоящия Ръководен документ[[35]](#footnote-35). |
| 30 септември 2019 г. | Представяне на национални мерки за изпълнение от държавите членки[[36]](#footnote-36) за първия период на разпределение във Фаза 4. |
| 28 февруари 2021 г. | Издаване на инсталациите на първото количество безплатни квоти за първия период на разпределение във Фаза 4[[37]](#footnote-37). |
| 30 май 2024 г. | Краен срок за подаване на заявление за безплатно разпределение на квоти за периода 2021-2025 г. за държавите членки (държавите членки могат да определят различен срок, който е най-много един месец по-рано или по-късно). |
| 30 юни 2024 г. | Дата, която разделя „новите участници” и „съществуващите инсталации” за втория период на разпределение във Фаза 4. |
| 30 септември 2024 г. | Представяне на националните мерки за изпълнение от държавите членки[[38]](#footnote-38) за втория период на разпределение във Фаза 4. |
| 28 февруари 2026 г. | Издаване на инсталациите на първото количество безплатни квоти за втория период на разпределение във Фаза 4.[[39]](#footnote-39) |

**Приложение Б – Списък на определенията**

*Настоящото приложение предоставя списък с определенията на понятията, които са от значение за безплатното разпределение на квоти във Фаза 4 на Европейската схема за търговия с емисии. Показани са както официалните определения, предоставени в правните текстове на преработената Директива за ЕСТЕ, и на Регламента за безплатното разпределение на квоти (БРК) (в „ ”), както и неофициални обяснения. Последните са разработени, за да се улесни разбирането сред читателите на ръководните документи. Неофициалните обяснения в настоящото приложение не заменят правните определения и нямат правен статут. По-долу е дадено най-напред официалното определение (ако е налично), включително номера на съответния член, последвано от неофициалното обяснение, когато е уместно.*

***Период на разпределение на квоти***

Регламент за ПБР, член 2, параграф 15: „Периодът от пет години, започващ от 1 януари 2021 г. и всеки следващ период от пет години“.

Фаза 4 се състои от 2 периода на разпределение, като първият период е от 1 януари 2021 г. до 31 декември 2025 г., а вторият – от 1 януари 2026 г. до 31 декември 2030 г.

***Квота***

Директива, член 3, буква а):”квота“ означава квота за отделяне на един тон еквивалент на въглероден диоксид в рамките на определен период, която е валидна единствено за целите на изпълнение на изискванията на настоящата директива и може да бъде прехвърляна в съответствие с разпоредбите на настоящата директива;

Квота, която може да бъде използвана за покриване на един тон емисии на парникови газове от участник в СТЕ на ЕС, за да изпълни задълженията на ЕС на СТЕ и която може да се прехвърля (т.е. може да се търгува).

***Дейности в Приложение I***

Списък на дейностите в Приложение I към Директивата за СТЕ на ЕС, в която се описват „категориите дейности, за които се прилага Директивата“. С други думи: В Приложение I се описват дейностите и праговете на дейност, определящи кои инсталации следва да бъдат включени в Европейската схема за търговия с емисии.

***Изгаряне***

Директива, член 3 у): „изгаряне“ означава всяко окисление на горива, независимо от начина, по който се използва топлинната, електрическата или механичната енергия, произведена чрез този процес, и всички други пряко свързани с това дейности, включително и очистване на отпадните газове;

***Компетентен орган***

Компетентният орган или органи, посочени в член 18 от Директива 2003/87/ЕО. Всяка държава членка може да има един или повече компетентни органи.

***Топлофикационна мрежа***

Регламент за ПБР, член 2, параграф 4: „топлофикационна мрежа“ означава „Разпределянето на измерима топлинна енергия за отопление или охлаждане на помещения или за производство на топла вода за битови нужди, посредством мрежа, до сгради или обекти, които не са в обхвата на СТЕ на ЕС, с изключение на измеримата топлинна енергия, използвана за производството на продукти и свързаните с тях дейности, или за производството на електроенергия;”

Топлоенергията, изнасяна чрез мрежа, извън ЕС СТЕ, използвана за отопление, охлаждане или гореща вода за битови нужди.

***Подинсталация на топлофикационна мрежа***

Регламент за ПБР, член 2, параграф 5: „подинсталация на топлофикационна мрежа“ означава „Входящите и изходящите потоци и съответните емисии, които не са обхванати от подинсталация с продуктов показател и са свързани с производството на топлинна енергия или с получаването на топлинна енергия от инсталация, която е в обхвата на СТЕ на ЕС, или и с двете (и с производството, и с получаването), като тази топлинна енергия се подава за целите на топлофикационната мрежа.“

Подинсталация, определена в рамките на инсталация в обхвата на СТЕ на ЕС, за изчисляване на безплатното разпределение, за което инсталацията е допустима поради износа на топлинна енергия за целите на топлофикационната мрежа.

***Генератор на електроенергия***

Директива, член 3, буква ф): „генератор на електроенергия“ означава „Инсталация, която към 1 януари 2005 г. или след това е произвела електроенергия, предназначена за продажба на трети лица, и в която не се извършва друга дейност, посочена в Приложение I, освен ‘изгарянето на горива’“.

Специализираните производители на електроенергия (с партида на отпуснатите квоти в Дневника на ЕС за трансакциите (EUTL)) могат да произвеждат и продават електроенергия, топлинна енергия и други форми на енергия или продукти, при условие че не са свързани с дейностите, изброени в Приложение I. Това означава, че инсталация, произвеждаща електроенергия, която се използва от същата инсталация за производство на продукти, изброени в Приложение I, не се счита за генератор на електроенергия. Само ако (част от) електроенергията се продава, те се считат за генератори на електроенергия. За тази цел следва да се обмисли включването на периода 2005-2018 г. *За повече подробности вижте Ръководството за идентифициране на генератори на електроенергия*.[[40]](#footnote-40)

***Директива за СТЕ на ЕС***

Директива 2003/87/ЕО, последно изменена с Директива 2018/410/ЕО, е посочена в настоящия документ като така наречената „преработена Директива за СТЕ на ЕС“.

***Подинсталация с топлинен показател***

Регламент за ПБР, член 2, параграф 3: „подинсталация с топлинен показател“ означава „Входящите и изходящите потоци и съответните емисии, които не са обхванати от подинсталация с продуктов показател във връзка с производството на измерима топлинна енергия, доколкото не е произведена от електроенергия, внос от инсталация – обхваната от СТЕ на ЕС, или и двете, на измерима топлинна енергия, която

* се консумира в границите на инсталацията за производството на продукти, за получаване на механична енергия (различна от използваната за производството на електроенергия), за отопление или охлаждане (с изключение на потреблението за производството на електроенергия); или
* се подава на инсталация или друг обект, която/който е извън обхвата на СТЕ на ЕС, за цели, различни от тези на топлофикационната мрежа, с изключение на подаването за производството на електроенергия;”

Подинсталация, определена в рамките на инсталация в обхвата на СТЕ на ЕС за изчисляване на безплатното разпределение, за което инсталацията отговаря на условията, поради потреблението на измерима топлинна енергия (когато не се използва за производство на продукти, за които се прилагат продуктови показатели, или за производство на електроенергия) или износ на топлинна енергия извън ЕС СТЕ за други цели, освен за топлофикационна мрежа).

***Подинсталация с горивен*** ***показател***

Регламент за ПБР, член 2, параграф 6: „подинсталация с горивен показател“ означава „Входящите и изходящите потоци и съответните емисии, които не са обхванати от подинсталация с продуктов показател и са свързани с производството на неизмерима топлинна енергия чрез изгаряне на горива, консумирана за производството на продукти, за производството на механична енергия (различна от използваната за производството на електроенергия), за отопление или охлаждане (с изключение на потреблението за производството на електроенергия), включително за необходимото за безопасността изгаряне във факел;

Подинсталация, определена в рамките на инсталация в обхвата на СТЕ на ЕС за изчисляване на безплатното разпределение, за което инсталацията отговаря на условията, поради потреблението на гориво (когато не се използва за производство на продукти, за които се прилагат продуктови показатели или за производство на измерима топлинна енергия, обхваната от горивен показател, или за производство на електроенергия).

***Съществуваща инсталация***

Регламент за ПБР, член 2, параграф 1: „съществуваща инсталация“ означава „Всяка инсталация, извършваща една или повече от дейностите, посочени в Приложение I към Директива 2003/87/ЕО, или дейност, обхваната за пръв път от Системата за търговия с емисии на ЕС съгласно член 24 от посочената директива, която е получила разрешително за емисии на парникови газове преди или на:

а) 30 юни 2019 г. за периода 2021-2025 г.,

б) 30 юни 2024 г. за периода 2026-2030 г.;

Всяка инсталация в обхвата на СТЕ на ЕС, която не е нов участник.

***Инсталация***

Директива 2003/87, член 3, буква д) „инсталация“ означава „Стационарно техническо съоръжение за осъществяване на една или повече от дейностите, изброени в Приложение I (на Директивата за ЕСТЕ), както и всякакви други дейности, пряко отнасящи се до тях, които имат техническа връзка с дейностите, осъществявани на този обект и които биха могли да повлияят върху емисиите и замърсяването;

Стационарна инсталация или устройство, произвеждащи енергия или продукти, обхванати от СТЕ на ЕС и свързаните с нея дейности, които са технически свързани с инсталацията или устройството, които въздействат на емисиите.

***Измерима топлинна енергия***

Регламент за ПБР, член 2, параграф 7: „измерима топлинна енергия“ означава „Нетен пренос на топлинна енергия по установими тръбопроводи или въздухопроводи, като се използва топлоносител — например по-специално пара, горещ въздух, вода, масла, течни метали или соли — на чийто поток е инсталиран или може да бъде инсталиран топломер;”

Измеримите топлинни потоци имат всички изброени по-долу характеристики:

* Те са нетни, което означава, че съдържанието на топлинна енергия в кондензата или преносната среда, която се връща на доставчика на топлинна енергия, се изважда;
* Топлинните потоци се транспортират чрез разпознаваеми тръбопроводи или въздухопроводи;

И

* Топлинните потоци се транспортират с помощта на топлоносител, напр. пара, горещ въздух, вода, масло, течни метали или соли;

И

* Топлинните потоци се измерват или могат да бъдат измерени с помощта на топломер[[41]](#footnote-41) (където топломерът е всяко устройство, което може да измери количеството произведена енергия въз основа на обемите и температурите на потока).

***Нов участник***

Директива, член 3, буква з): „нов участник“ означава „Всяка инсталация, извършваща една или повече от дейностите, посочени в Приложение I, за която е получено разрешително за емисии на парникови газове за първи път в периода, започващ от три месеца преди датата на представяне на списъка по член 11, параграф 1, и приключващ три месеца преди датата на представяне на последващия списък съгласно този член.”

Инсталациите „на зелено“, които не се експлоатират към момента на съставяне на списъка с НИМ, както е определено от датата на получаване на разрешителното за емисии на парникови газове (като крайната дата е 3 месеца преди подаването на НИМ).

***Оператор***

Директива, член 3 буква е): „оператор“ означава „Всяко лице, което експлоатира или контролира инсталация или, когато това е предвидено в националното законодателство, на което са делегирани решаващи икономически правомощия във връзка с техническото функциониране на инсталацията;”

Лицето, което е упълномощено да взема решения за инсталацията.

***Подинсталация с емисии от процеси***

Регламент за ПБР, член 2, параграф 10: „подинсталация с емисии от процеси“ означава „Емисиите на различни от въглероден диоксид парникови газове, посочени в Приложение I към Директива 2003/87/ЕО, отделяни извън системните граници на съответния продуктов показател, посочен в Приложение I към този Регламент, или емисиите на въглероден диоксид, отделяни извън системните граници на съответния продуктов показател, посочен в Приложение I към този Регламент, като пряк и непосредствен резултат от някой от посочените по-долу процеси, както и емисиите, получени от изгарянето на отпадни газове с цел производството на измерима топлинна енергия, неизмерима топлинна енергия или електроенергия, при условие че бъдат извадени емисиите, които биха се отделили от изгарянето на такова количество природен газ, което е с еквивалентна топлотворна способност на технически използваемото енергийно съдържание на недоокисления въглерод:

а) химична, електролитна или пирометалургична редукция на металните съединения в руди, концентрати или вторични материали, когато основната цел не е производството на топлинна енергия;

б) отстраняване на примеси от метали и метални съединения, когато основната цел не е производството на топлинна енергия;

в) разлагане на карбонати, с изключение на карбонатите, използвани в скрубери за димни газове, когато основната цел не е производството на топлинна енергия;

г) химичен синтез на продукти и междинни продукти с участие в реакцията на въглеродосъдържащ материал, когато основната цел не е производството на топлинна енергия;

д) използване на въглеродосъдържащи добавки или суровини, когато основната цел не е производството на топлинна енергия;

е) химична или електролитна редукция на оксиди на металоидни (т.е. полуметални) и на неметални елементи, като например на силициеви оксиди и на фосфати, когато основната цел не е производството на топлинна енергия;”

Подинсталация, определена в рамките на инсталация на СТЕ на ЕС, за изчисляване на безплатното разпределение, за което инсталацията е допустима поради емисиите на емисии от процеси). Подинсталация с емисии от процеси може да бъде някоя от следните, когато емисиите възникнат извън границите на продуктовия показател:

1. Емисиите на парникови газове, различни от CO2 (т.е. N2O за специфични сектори; вж. Приложение I на Директивата за СТЕ на ЕС за списъка на дейностите, за които емисиите на N2O са включени в СТЕ на ЕС за Фаза 4);
2. Емисиите на CO2 от която и да е от дейностите от а) до е), изброени в член 2, параграф 10 от Регламент за ПБР;
3. Емисиите от изгарянето на отпадни газове, ако се изгарят за производството на топлинна енергия или електричество. Вземат се предвид само емисиите, които са допълнителни към емисиите, които биха възникнали, ако се използва природен газ. Също така се взема предвид само „топлотворната способност на технически използваемото енергийно съдържание”, което означава, че към получената сума се прилага корекция въз основа на разликата в ефективността между използването на отпадни газове и използването на еталонно гориво. Този тип емисии от процеси се отнасят до отпадните газове. Вижте Ръководен документ 8 за отпадните газове за повече насоки по тази тема.

„Емисиите от процеси“, определени в Регламента за мониторинг и докладване, не съвпадат непременно с „емисиите от процеси“, определени при разделянето на подинсталации за целите на разпределението. По-специално, емисиите от процеса на очистване на димни газове се считат за част от съответния горивен процес в подинсталациите с топлинни или горивни показатели. В случай на отклонения между Регламента за ПБР и Регламента за мониторинг и докладване (MRR), водещ е Регламентът за ПБР.

***Подинсталация с продуктов показател***

Регламент за ПБР, член 2, параграф 2: „Подинсталация с продуктов показател“ означава „Входящите и изходящите потоци и съответните емисии, свързани с производството на даден продукт, за който е определен показател в Приложение I на Делегирания регламент на Комисията ХХХ;”

Подинсталация, определена в рамките на инсталация на СТЕ на ЕС, за изчисляване на безплатното разпределение, за което инсталацията е допустима във връзка с производството на продукти, за които се прилагат продуктови показатели.

***Подинсталация***

Подинсталация означава всички входящи и изходящи потоци и съответните емисии, свързани с конкретен подход за разпределение. Концепцията е подробно разяснена в приложението на *Ръководен документ 5*.

***Отпадни газове***

Регламента за ПБР, член 2, параграф 11: „Газ, съдържащ непълно окислен въглерод в газообразно състояние при стандартни условия, който е резултат от някой от процесите, изброени в точка 10, където „стандартни условия“ означава температура 273,15 K (т.е. 0  C) и налягане 101 325 Pa, използвани при дефинирането на нормалните кубични метри (Nm3) съгласно член 3, параграф 50 от Регламент (ЕС) № 601/2012 на Комисията.”

Отпадните газове, когато възникнат извън границите на продуктовия показател, са газове, съдържащи непълно изгорен въглерод, произведен в резултат на която и да е от дейностите от а) до е), изброени в член 2, параграф 10 от Регламента за ПБР. *Вижте също Ръководен документ 8 за отпадните газове за повече указания по тази тема.*

**Приложение В – Списък на съкращенията**

|  |  |  |  |
| --- | --- | --- | --- |
| ALC | Activity Level Change Implementing act |  | Акт за изпълнение на промените в нивото на активност |
| Adt  AVR | Air Dried Tonnes  Accreditation and Verification Regulation |  | Тонове въздушно изсушена маса  Регламент за акредитация и проверка |
| BFG | Blast Furnace Gas |  | Газ от доменни пещи |
| BOFG | Blast Oxygen Furnace Gas |  | Газ от кислороден конвертор |
| BM | Benchmark |  | Показател |
| BMU | Benchmark Update Implementing act |  | Акт за изпълнение на актуализацията на показателите |
| CA | Competent Authorities |  | Компетентен орган |
| CCS | Carbon Capture and Storage |  | Улавяне и съхранение на въглерод |
| CCU | Carbon Capture and Utilization |  | Улавяне и използване на въглерода |
| CEMS | Continuous Emissions Monitoring Systems |  | Системи за постоянен мониторинг на емисиите |
| CEN | European Committee for Standardization |  | Европейски комитет по стандартизация |
| CHP | Combined Heat and Power |  | Комбинираното производство на топлина и електричество |
| CIMs | Transitional Community-wide and fully harmonized Implementing Measures pursuant to Article 10a(1) of the EU ETS Directive |  | Преходни и изцяло хармонизирани Общностни мерки за изпълнение съгласно член 10а, параграф 1 от Директивата за СТЕ на ЕС |
| CLL | Carbon Leakage List, Delegated act |  | Списъка за изтичане на въглерод, Делегиран акт |
| COG | Coke Oven Gas |  | Коксов газ |
| CSCF | Cross Sectoral Correction Factor |  | Коефициент за междусекторна корекция |
| CWT | CO2 weighted tonnes |  | Приведени по CO2 тонове |
| EC | European Commission |  | Европейската комисия |
| CLEF | Carbon leakage Exposure Factor |  | Коефициент на риска от изтичане на въглерод |
| ETS | Emissions Trading System, here always referring to the EU ETS |  | Система за търговия с емисии, в случая винаги се има предвид СТЕ на ЕС |
| EU ETS | European Emissions Trading System |  | Европейска система за търговия с емисии |
| FAR | Union-wide rules for harmonized free allocation of emission allowances pursuant to Article 10a(1) of the EU ETS Directive |  | Правила за целия Съюз за хармонизирано безплатно разпределение на квоти за емисии съгласно член 10а, параграф 1 от Директивата за СТЕ на ЕС |
| GDP | Gross Domestic Product |  | Брутен вътрешен продукт |
| GHG | Greenhouse Gas |  | Парников газ |
| HAL | Historical Activity Level |  | Историческо ниво на активност |
| IPPC | Integrated Pollution Prevention and Control |  | Комплексно предотвратяване и контрол на замърсяването |
| ISO | International Organization for Standardization |  | Международна организация за стандартизация |
| LRF | Linear Reduction Factor |  | Коефициент на линейно намаляване |
| MS | Member States |  | Държави членки |
| MRR | Monitoring and Reporting Regulation |  | Регламент за мониторинг и докладване |
| MRV | Monitoring, Reporting and Verification |  | Мониторинг, докладване и верификация |
| NCV | Net Calorific Value |  | Нетна калоричност |
| NIMs | National Implementation Measures |  | НИМ (Национални мерки по изпълнението) |
| RF | Reduction Factor |  | Коефициент на намаляване |
| QA/QC | Quality Assurance / Quality Control |  | Осигуряване и контрол на качеството |
| UCTE | Union for the Co-ordination of Transmission of Electricity |  | Обединение за координиране преноса на електроенергия |
| VCM | Vinyl Chloride Monomer |  | Винил-хлориден мономер |

**Приложение Г: Сравнение с Ръководен документ 1 от 2011 г.**

В таблицата по-долу е показано как раздели от варианта на Документ 1 за 2011 г. съответстват на разделите в текущия вариант за 2019 г., и където са разгледани основните теми. Моля, имайте предвид, че съдържанието на съответните раздели в различните варианти може да бъде значително променено в резултат на нови правила в преработената Директива за СТЕ или в Регламента за правилата за безплатно разпределение на квоти за емисии. ‘-‘ показва, че темата не е включена в съответния Ръководен документ.

|  |  |  |  |
| --- | --- | --- | --- |
| Съдържание | Раздел в | | Коментари |
|  | РД1  2011 | РД1  2019 |  |
| Въведение | 1 | 1 | Актуализирано от ОИМ в РД за 2011 г. до ПБР в РД за 2019 г. |
| Статус на Ръководния документ | 1.1 | 1.1 |  |
| Обща информация за Ръководните документи | 1.2 | 1.2 | Актуализиран списък на Ръководните документи, който отразява обхвата и заглавията за 2019 г. |
| Използване на Ръководните документи | 1.3 | 1.3 |  |
| Обхват на настоящия Ръководен документ | 1.4 | 1.5 |  |
| Допълнителни указания | 1.5 | 1.4 |  |
| Нови елементи в методологията на разпределение | 2 | 2 | През 2011 г. наричани „цел“. |
| Преглед на процеса на разпределение | 3 | 3 | Актуализиран процес за включване на стъпка за актуализиране на показателите при събирането на данни и изчисляването на разпределението, както и на нови елементи/стъпки в правилата за безплатно разпределение на квоти, и въвеждане на стандартизирана терминология за доклади, формуляри и представяния през 2019 г. |
| Съответните инсталации | 4 | 4 | Включен е преглед на изискванията за различните видове (под)инсталации по отношение на включването на НИМ и подаването на данни в РД за 2019 г. |
| Кои инсталации са в НИМ? | 4.1 | 4.1 |  |
| Кой получава безплатно разпределение? | 4.2 | 4.1 |  |
| Методологии на разпределение | 5 | 5 |  |
| Общ преглед на подхода на ниво подинсталация | 5.1 | 5.2 | Включен е нов тип подинсталация за топлинната енергия, изнасяна за целите на топлофикационната мрежа в РД за 2019 г. |
| Обща информация за продуктовите показатели | 5.2 | - |  |
| Разделяне на подинсталации | 5.3 | 5.2 |  |
| Коефициенти за корекция | 5.4 | 5.3 | Включен е преглед на това кога/в кои случаи коефициентите за корекция се прилагат в РД за 2019 г. |
| Коефициент на риска от изтичане на  въглерод | 5.4.1 | 5.3.1 |  |
| Коефициент на междусекторна  корекция | 5.4.2 | 5.3.2 |  |
| Коефициент на линейно намаление | 5.4.3 | 5.4.3 | Таблицата със стойностите за Коефициента на линейно намаление е преместена от РД2 в РД1 през 2019 г. |
| Хронология на ключовите дати в преработената Директива за ЕСТЕ | Приложение А | Приложение А |  |
| Списък на определенията | Приложение Б | Приложение Б | В РД 2019 г. са включени както официалните определения от Директивата за СТЕ и Правилата за безплатно разпределение на квоти, така и неофициални обяснения. |
| Списък на съкращенията | Приложение В | Приложение В |  |

1. от консорциум от консултанти (Ecofys NL, Fraunhofer ISI, Entec). [↑](#footnote-ref-1)
2. Член 11 на Директива 2003/87/EО [↑](#footnote-ref-2)
3. [https://ec.europa.eu/clima/sites/clima/files/ets/docs/guidance\_interpretation en.pdf](https://ec.europa.eu/clima/sites/clima/files/ets/docs/guidance_interpretation%20en.pdf) [↑](#footnote-ref-3)
4. [https://ec.europa.eu/clima/sites/clima/files/ets/docs/guidance\_electricity\_generators en.pdf](https://ec.europa.eu/clima/sites/clima/files/ets/docs/guidance_electricity_generators%20en.pdf) [↑](#footnote-ref-4)
5. [https://ec.europa.eu/clima/policies/ets/monitoring en#tab-0-1](https://ec.europa.eu/clima/policies/ets/monitoring%20en#tab-0-1 ) - виж по-специално раздела „Бързи указания” [↑](#footnote-ref-5)
6. Вж: Следва да се добави URL [↑](#footnote-ref-6)
7. <https://eur-lex.europa.eu/eli/dir/2003/87/2018-04-08> [↑](#footnote-ref-7)
8. Директива 2009/29/EО, съображение 15 [↑](#footnote-ref-8)
9. Член 10a(1) от Директивата относно СТЕ [↑](#footnote-ref-9)
10. С изключение на подинсталациите за топлофикационна мрежа, вж. Раздел 5 за допълнително обяснение. [↑](#footnote-ref-10)
11. Директива 2009/29/EО, съображение 24 [↑](#footnote-ref-11)
12. С изключение на подинсталациите за топлофикационна мрежа, нововъведени във Фаза 4. За тези подинсталации безплатното разпределение ще остане на 30% също и след 2026 г. [↑](#footnote-ref-12)
13. За сектори, които не са изложени на значителен риск от изтичане на въглерод. [↑](#footnote-ref-13)
14. Определя се от датата, на която е получено разрешителното. [↑](#footnote-ref-14)
15. Делегиран регламент на Комисията ХХ/ХХ за определяне на преходни правила за целия Съюз за хармонизирано безплатно разпределение на квоти за емисии съгласно член 10а от Директива 2003/87/ЕО на Европейския парламент и на Съвета. [↑](#footnote-ref-15)
16. Приложение 1 на Регламента за ПБР. [↑](#footnote-ref-16)
17. Делегиран акт ХХ [↑](#footnote-ref-17)
18. Относно класификацията на генераторите на електроенергия, моля, направете справка в „Ръководство за идентифициране на генераторите на електроенергия”, обсъдено от ЕК и държавите членки на 18 март 2010 г. за указания.

    <https://ec.europa.eu/clima/sites/clima/files/ets/docs/guidance_electricity_generators_en.pdf> [↑](#footnote-ref-18)
19. Официално „всеки фактор, установен съгласно член 10а, параграф 5 от Директива 2003/87/ЕО“ [↑](#footnote-ref-19)
20. За официалното определение на съществуващите инсталации вж. Член 2, параграф 1 от Правилата за безплатно разпределение (Делегиран регламент на Комисията XX/XX относно „Преходни правила за целия Съюз за хармонизирано безплатно разпределение на квоти за емисии съгласно член 10а, параграф 1 от Директива203/87 / ЕО“ ) [↑](#footnote-ref-20)
21. За определението за „нов участник“, моля вижте член 3, буква з) от Директива 2003/87/ЕО. [↑](#footnote-ref-21)
22. Взаимнозаменяеми в ръководните документи. [↑](#footnote-ref-22)
23. Вижте Приложение Б за определението на измерима топлинна енергия. [↑](#footnote-ref-23)
24. Съгласно член 2, параграф 10 от Регламента за ПБР. За повече информация, моля, вижте също Ръководния документ относно методологиите за разпределение. [↑](#footnote-ref-24)
25. Виж Регламента за ПБР за официалните определения на пет типа подинсталации: подинсталация с продуктов показател (член 2, параграф 2), подинсталация с топлинен показател (член 2, параграф 3), подинсталация за топлофикационна мрежа (член 2, параграф 5)), подинсталация с горивен показател (член 2, параграф 6) и подинсталация с емисии от процеси (член 2, параграф 10). [↑](#footnote-ref-25)
26. „поток от източници“ означава специфичен вид гориво, суровина или продукт, предизвикващ емисии на съответните парникови газове в един или повече източници на емисии в резултат на неговото потребление или производство. [↑](#footnote-ref-26)
27. *За допълнителна информация по тази тема вж. Ръководен документ 8 относно подинсталациите за отпадни газове и емисии от процеси.* [↑](#footnote-ref-27)
28. UR[L...](http://eur-lex.europa.eu/LexUriServ/LexUriServ.do?uri=CELEX:32010D0002:EN:NOT) [↑](#footnote-ref-28)
29. *Вж. Ръководен документ 2 относно разпределението на ниво инсталация* за преглед на числените стойности на КЛН през годините. [↑](#footnote-ref-29)
30. Това означава, че стойността на Коефициента за междусекторна корекция е под 1 (или 100%), когато се използва при изчисляването на окончателното безплатно разпределение. [↑](#footnote-ref-30)
31. Максимално количество безплатно разпределени квоти съгласно член 10а, параграфи 5 и 5а от преработената Директива за СТЕ = обща горна граница на СТЕ

    \* (1 - дял от търга (0,57) + буфер за безплатно разпределение (0.03)). Когато максималното количество (57%) не се използва за една година, останалата част се прехвърля към следващите години. [↑](#footnote-ref-31)
32. Член 10а(1) от преработената Директива за ЕСТЕ [↑](#footnote-ref-32)
33. Той ще влезе в сила, ако не бъде повдигнато възражение по време на контролния период. [↑](#footnote-ref-33)
34. Определя се като представяне на потвърдения от оператора базов доклад за НИМ и МПМ. [↑](#footnote-ref-34)
35. Член 3, буква з) от преработената Директива за ЕСТЕ [↑](#footnote-ref-35)
36. Член 11(1) от преработената Директива за ЕСТЕ [↑](#footnote-ref-36)
37. Член 11(2) от преработената Директива за ЕСТЕ [↑](#footnote-ref-37)
38. Член 11(1) от преработената Директива за ЕСТЕ [↑](#footnote-ref-38)
39. Член 11(2) от преработената Директива за ЕСТЕ [↑](#footnote-ref-39)
40. <https://ec.europa.eu/clima/sites/clima/files/ets/docs/guidance_electricity_generators_en.pdf> [↑](#footnote-ref-40)
41. Регламентът за ПБР продължава да използва термина „топломер”, въпреки че Директивата за измервателните уреди използва термина „измервателен уред на топлинна енергия”. [↑](#footnote-ref-41)